Oksimoron
<s>Oksimoron (grč. oxýmōron: oxys = oštar + moros = tup) je jezična figura (posebna vrsta antiteze) u kojoj se spajaju dva nespojiva, kontradiktorna pojma (antonimi).</s>

<s>Primjeri</s>

<s>Klasičan primjer oksimorona logički je nezamislivo "drveno željezo".</s>

<s>Primjeri oksimorona (isticanje):</s>

<s>oštroumna ludost, glasna tišina, luda pamet, topli led, tiha buka, mlada starost, pametna glupost, živi mrtvac, mudra budala, skromna raskoš</s>

<s>U svakodnevnome se govoru susrećemo s oksimoronima, a da ih nesvjesno rabimo kao fraze:
''gotovo savršeno, originalna kopija, konstantna varijabla, virtualna stvarnost, živi mrtvac, siguran rizik, tamna svjetlost, napola gotovo, živi fosil, nov i poboljšan, stopostotna šansa, istinita priča</s>

<s>Antun Gustav Matoš napisao je par pjesama s oksimoronima u naslovima: "Živa smrt" i "Poznata neznanka", te Vladan Desnica roman sa naslovom "Zimsko ljetovanje".</s>

<s>Oksimoroni u Shakespeareovom djelu "Romeo i Julija".</s>

<s>"O sve na svijetu, stvoreno iz ništa!</s><s>Lakoćo teška, zbiljska utvaro!</s><s>O ružna zbrko stvari divotnih!</s><s>O svijetli dime, perje olovno!</s><s>O hladna vatro, zdravlje bolesno!"</s>

<s>Vanjske veze 
 Popis poznatih oksimorona u engleskome jeziku</s>

<s>Figure misli
Semantika</s>

